**"The Adventure of the Cardboard Box"** (srpskohrvatski: *Kartonska kutija*) je jedna od 56 priča o Sherlocku Holmesu što ih je napisao Arthur Conan Doyle. Priča je premijerno objavljena u *Strandu* 1892. godine, a danas sačinjava sastavni dio zbirke *The Memoirs of Sherlock Holmes* (u većini britanskih izdanja), dok je rjeđe svrstana u zbirku *His Last Bow* (u većini američkih izdanja).

Razlog ovome je činjenica da je Doyle osobno zahtijevao da priča bude izbačena iz prvog izdanja zbirke *The Memoirs of Sherlock Holmes*. Iako je u Sjedinjenim Državama prvo izdanje sadržavalo priču, ono je ubrzo zamijenjeno novim izdanjem bez navedene priče, koja je kasnije uvrštena u zbirku *His Last Bow*. Danas, kao što je rečeno, većina britanskih izadanja priču stavlja u zbirku *The Memoirs of Sherlock Holmes*, dok je u Sjedinjenim Državama zamjena još uvijek često korištena.

Vjerojatni razlog Doyleovog zahtjeva da se priča izbaci iz zbirke je tematika preljuba, za koju je smatrao da bi bila neprikladna za mlađe čitatelje.

Slučaj
------

Gospođica Susan Cushing dobiva paket, kartonsku kutiju, u kojoj se, u hrpi soli, nalaze dva otkinuta ljudska uha. Inspektor Lestrade vjeruje kako se radi o bolesnoj šali što su ju izvela tri studenta medicina koja su ranije stanovala kod gospođice Cushing, ali su izbačeni zbog lošeg ponašanja. S druge strane, Holmes sumnja u ozbiljan zločin, tvrdeći kako bi studenti medicine koji imaju pristup laboratoriju za seciranje vjerojatno koristili nešto drugo (formalin), a ne običnu sol, da sačuvaju ljudsko uho te kako bi rez svakako bio precizniji. Pismo je poslano iz Belfasta, adresa nečitko napisana (uz ispravke), što sugerira osobu slabijeg obrazovanja, a čvor na paketu je vezan tako da ukazuje na osobu s mornarskim iskustvom.

Holmes rješenje smatra toliko jednostavnim da govori Lestrade da ne navodi njegovo ime u izvještaju. Tek nekoliko pitanja gospođici Cushing, nekoliko opservacija, pošta u Liverpool i posjet Sarah Cushing, Susaninoj sestri, bili su dovoljni Holmesu da zaključi kako par ušiju pripada Mary Cushing, mlađoj Susaninoj i Sarahinoj sestri, i njezinom izvanbračnom ljubavniku, koji su žrtve ubojstva. Ubojica je Jim Browner, Maryjin suprug. On je poslao uši (navevši kao primatelja tek "S. Cushing") misleći kako Sarah još uvijek živi kod Susan, što nije bila istina. Browner, koji je izrazito neugodan kad pije, želio je prestraviti Sarah, koju je smatrao krivom što je ubio svoju suprugu.

Prema Holmesovim instrukcijama, Lestrade sačeka Brownerov brod u Londonu i onda ga uhiti. Browner priznaje sve, ali naiđe na veliku simpatiju prisutnih. On je tek čovjek, razdoren moralno i psihološki, koji se osjeća toliko krivim da bi jedva dočekao vješala. Pravi krivac u ovoj priči je, moralno, ako ne zakonski, Sarah Cushing, koja je pokušala zavesti Jima, a kada je bila odbijena, odlučila je uništiti njegov brak.

Vanjske poveznice
-----------------

* Wikimedia Commons ima još multimedijalnih datoteka vezanih za: ***The Adventure of the Cardboard Box***

| * p
* r
* u
Arthur Conan Doyle - *The Memoirs of Sherlock Holmes* |
| --- |
| 
* "Silver Blaze"
* "The Cardboard Box"
* "The Yellow Face"
* "The Stockbroker's Clerk"
* "The Gloria Scott"
* "The Musgrave Ritual"
* "The Reigate Squire"
* "The Crooked Man"
* "The Resident Patient"
* "The Greek Interpreter"
* "The Naval Treaty"
* "The Final Problem"

 |
| 
* *Study in Scarlet*
* *Sign of Four*
* *Adventures*
* *Memoirs*
* *The Hound of the Baskervilles*
* *Return*
* *The Valley of Fear*
* *His Last Bow*
* *Case-Book*

 |